Mongane Wally Serote
Mongane Wally Serote er en sydafrikansk forfatter. Serote lagde ud som black consciousness-poet og fokuserede på racismen som psykologisk og politisk undertrykkelse, men sluttede sig under landflygtigheden i Botswana og Storbritannien fra 1979 til ANC og fik stor indflydelse på den nationalistiske bevægelses kulturpolitik.
Han har udgivet talrige digtsamlinger, bl.a. Selected Poems (1982), og romanen To Every Birth Its Blood (1981). I 1994 blev han valgt som parlamentsmedlem for ANC.